**MØTEBOK for Trøgstad og Båstad menighetsråd**

|  |  |
| --- | --- |
| **Råd** | Trøgstad og Båstad menighetsråd |
| **Møtedato** | Torsdag 13. mars 2025 |
| **Møtetid** | Kl 18.00 |
| **Møtested** | Kirkestua, Båstad |

**Til stede:** Berit Movik Lo, Tormod Karlsen, Anita Berget, Kjersti Marken, Åshild Moen Arnesen, Tone Torp Andresen, Ellen Løchen Børresen og Inger Lise Kåen Haugen samt at Tina Dahl fra administrasjonen var med den første timen for å legge fram regnskapet.

**Meldt forfall:** Cicilie Klethagen Langstad

**Sak 8/25 Godkjenning av møtebok fra forrige møte (16.01.25) og godkjenning av innkalling til dette møte.**

Vedtak: Møtebok fra 16.01.25 og innkalling til møtet 13. mars 2025 godkjennes.

**Sak 9/25**  **Regnskap og balanse 2024**

Tina Dahl fører regnskapet for menighetsrådet, og hun la fram regnskapet og balansen for 2024 for rådet. 1925 Disposisjonsfond Trøgstad bør få et tillegg til navnet slik at det blir hetende «Disposisjonsfond Trøgstad (Kallaklegatet fra 2025)».

Vedtak: Rådet godkjente regnskapet og balansen slik det forelå og tok det til etterretning.

**Sak 10/25 Budsjett 2025**

Budsjettet ble lagt fram i møtet.

Vedtak: Rådet godkjente budsjettet slik det forelå.

**Sak 11/25 Menighetsrådets årsrapport 2024**

Menighetsrådets årsrapport består av rapportene fra rådet, utvalgene, trosopplæringen, kirkemusikk, alt arbeidet menighetsrådet har ansvar for samt regnskap, balanse og budsjett. Rapporten ble lagt fram i møtet.

Vedtak: Menighetsrådets årsrapport 2024 godkjennes og er klar for å legges fram på årsmøtet.

**Sak 12/25 Gudstjenestelista 2. semester 2025**

Gudstjenestelisten for 2. semester 2025 ble lagt fram av soknepresten for menighetsrådet. Forslaget ble drøftet i møtet. Tre av søndagene er det satt gudstjeneste til kl. 14.00, og dette er et prøvetidspunkt. Grunnen er at MR ønsker å gi mulighet for dåp, og gudstjenestestart kl. 18.00 er litt sent for dåpsforeldre. Soknepresten skal sjekke ut dette. Gudstjenesten 24.08 flyttes fra torget til Båstad kirke. Gudstjenesten 31.08 flyttes fra Båstad kirke til Trøgstad torg.

Vedtak: Gudstjenestelista godkjennes med de endringer som ble foreslått i møtet.

**Sak 13/25 Solidus som givertjeneste i Trøgstad og Båstad menighet**

Trøgstad og Båstad menighet vurderer å ta i bruk Solidus som løsning for givertjeneste. Den norske kirke har allerede inngått avtale med Solidus. Solidus er et nettbasert program for givertjeneste og innrapportering av gaver med skattefradrag. Dette gjør jobben med registrering og rapportering mindre for de administrativt ansatte. Til orientering har Spydeberg menighet allerede inngått avtale med Solidus.

Gaver og offer kan gis til Trøgstad og Båstad menighet ved bruk av AvtaleGiro, efaktura, giro med KID, Vipps, SMS eller kortbetaling. Betalte beløp registreres automatisk.

Pris for inntil 500 givere er på 325 kr eks mva pr mnd for Trøgstad og Båstad menighet, pluss 1500 kroner i etableringsgebyr.

Menighetsrådet diskuterte saken, og ser mange fordeler ved å inngå et slikt samarbeid. Det ble foreslått at givertjenesten skulle presenteres på menighetens årsmøte.

Vedtak: Trøgstad og Båstad menighetsråd ønsker inngå avtale med Solidus for givertjeneste i Trøgstad og Båstad menighet.

**Sak 14/25 Rapport fra Utredningsgruppa menighetshusene Trøgstad og Båstad menighet**

Utredningsgruppa for menighetshusene i Trøgstad og Båstad har laget en sluttrapport hvor de kommer med en konklusjon og anbefaling til menighetsrådet. Utredningsgruppa konkluderer med et nei til at menighetsrådet overtar eierskap og drift av Kirkestallen og Kirkestua. Saken ble lagt fram i møtet.

Vedtak: Trøgstad og Båstad menighetsråd støtter utredningsgruppas konklusjon og sier nei til å overta eierskap og drift av menighetshusene.

**Sak 15/25 Menighetens årsmøte 27. mars**

I menighetsrådsmøtet 16. januar kom rådet fram til saker som skal tas opp i årsmøtet 27. mars. Rådet snakket om hvordan årsmøtet skal gjennomføres og hvilke saker som skal vektlegges. Det ble bestemt servering: Suppe og flatbrød.

Bidrag til årsmøtet:

-Utredningsgruppa for menighetshusene (Ellen)

-Informasjon om givertjenesten gjennom Solidus (Åshild)

-Fra fellesrådet: Økonomi og bygg (Tormod). Ansatte og andre prosjekter (Åshild)

-Fra menighetsrådet og Kirka vår: Berit

-Samarbeid over soknegrensene og trosopplæring (Kjersti og eventuelt Elin/Åshild)

Vedtak: AU noterer seg innspillene i menighetsrådsmøtet og utarbeider detaljene for gjennomføringen av årsmøtet.

**Sak 16/25 Valgkomite til styret i Menighetsbarnehagen**

Menighetsbarnehagen i Trøgstad har sin generalforsamling torsdag 3. april 2025 kl. 16.00 (i forkant av MR-møtet). På generalforsamlingen skal det velges 1-2 nye medlemmer til styret.

Vedtak: Menighetsrådet utnevnte Berit Movik Lo og Ellen Løchen Børresen som valgkomité.

**Sak 17/25 Orienteringer**

-Fellesrådet:

* + - * Møte i FR tirsdag 11. mars, hvor kontorutbyggingen i Askim var tema igjen. Kommunen holder igjen på å gi kommunal garanti til kontorutbyggingen. Kommunen ville se på andre lokaler som kan tilbys fellesrådet, og kom med forslag at kommunehuset i Trøgstad kan bli nye lokaler for de ansatte i kirken. Fellesrådet har bedt om kommunal lånegaranti, og ikke nye lokaler. Lånegarantien er premiss for at det kan bygges ut i Askim.
      * Gledelig nyhet: Fellesrådet har fått orden på økonomien. Kirkevergen har gjort en kjempejobb. Det var et mindreforbruk i 2024, og det betyr at de fondene som det er tatt fra for å dekke underskuddet tidligere, fylles opp igjen. Har fått tilskudd som ønsket fra kommunen.

-Fra daglig leder: Menighetspedagogstillingen utlyst for 2. gang, men det kom ikke aktuelle søknader. Vi ser på andre løsninger. Menighetsrådet kom med innspill om den kan lyses ut som diakonstilling eller med diakonale oppgaver? Det er ikke fort gjort å gjøre om en slik stilling på grunn av finansieringen, men alle forslag mottas med takk.

Berit Movik Lo Åshild Moen Arnesen

Leder i menighetsrådet Referent/daglig leder